Trond Giske fra Arbeiderpartiet diskuterer med Per Flatberg på Naturvernforbundets miljøtorg på Hamar i 2011.
**Per Flatberg** (født 18. september 1937 i Haltdalen, død 11. november 2022 i Lørenskog) var en norsk miljøverner og farmasøyt.

Liv og virke
------------

Flatberg ble uteksaminert som farmasøyt (cand.pharm.) fra Universitetet i Oslo i 1961, og var yrkesmessig knyttet til både forskjellige apotek og øvrige organisasjoner. 

Som apoteker var han først på Lørenskog fra 1981 til 1990. Han overtok apoteket i Levanger i 1990, og drev det til 2005. Flatberg var styreleder i arbeidstakerforeningen Norges Farmaceutiske Forening i perioden 1974–1978, og president i arbeidsgiverforeningen Norges Apotekerforening i perioden 1995–1999. Han ble også utnevnt til æresmedlem i Norges Apotekerforening. I 1998 mottok han ordenen *Det giftige kors* (*Crux venenifera*) fra Norges Farmaceutiske Forening; ordenen er den høyeste utmerkelse innen norsk farmasi.

### Politiker

Flatberg representerte Venstre i Lørenskog kommunestyre i perioden 1974–1990, og var varaordfører i kommunen. Flatberg var medlem i en rekke utvalg i Venstre, og ble regnet som en sentral person bak partiets vernepolitikk for vassdrag.

### Miljøverner

Flatberg var i mange år en sentral del av den norske miljøbevegelsen. Fra protestene mot utbygging av Mardøla (1971), via verv som generalsekretær i Norges Naturvernforbund (1978–1980) til arbeidet som informasjonsleder i Folkeaksjonen mot utbygging av Alta-Kautokeinovassdraget (1981–1982). For arbeidet i Folkeaksjonen mot utbygging av Alta-Kautokeinovassdraget ble Flatberg dømt for brudd på Oppviglerparagrafen. Flatberg var en av initiativtakerne til dannelsen av Samarbeidskontoret for frie Vassdragsverngrupper.

Flatberg ble valgt til æresmedlem i Norges Naturvernforbund i 2003.

### Kongens fortjenstmedalje i gull

I 2008 ble Flatberg tildelt Kongens fortjenstmedalje i gull.

Referanser
----------

1. ↑   VG, direkte.vg.no, besøkt 11. november 2022[Hentet fra Wikidata]
2. ↑   direkte.vg.no[Hentet fra Wikidata]
3. ↑  «Det giftige kors». *NFS*. Norges Farmaceutiske Forening. Besøkt 16. november 2022.
4. ↑  Publisert 26.04.2013. «Milepælsoversikt for Norges Narturvernforbund». *naturvernforbundet.no* **(norsk)**. Arkivert fra originalen 24. januar 2019. Besøkt 12. desember 2018.
5. ↑  «Tildelinger av ordener og medaljer: Per Flatberg». Kongehuset. 14. januar 2008. Besøkt 16. november 2022. «Apoteker Per Flatberg, Inderøy, er tildelt Kongens Fortjenstmedalje i gull.»

Eksterne lenker
---------------

* (en) Per Flatberg – kategori av bilder, video eller lyd på Commons Rediger på Wikidata

| * v
* d
* r
Naturvernforbundets generalsekretærer siden 1963 |
| --- |
| 
* Magne Midttun (1963-78)
* Per Flatberg (1978-80)
* Torbjørn Paule (1980-87)
* Rolf Sørli (1987)
* Thor Midteng
* Jørn Siljeholm (1988-90)
* Dag Hareide (1990-95)
* Helene Bank (fungerende 1994)
* Terje Kronen (1996-1998)
* Kåre Olerud (fungerende 1998-1999)
* Jørund Ubøe Soma (1999-2002)
* Tore Killingland (2002-2007)
* Jan Thomas Odegard (2007-2012)
* Maren Esmark (2012-2022)
* Gro Holstad (2022-)

 |

|  |  |
| --- | --- |
| Oppslagsverk/autoritetsdata | BIBSYS **·** VIAF **·** LCCN **·** ISNI
 |